《同年方思源寓羊城以诗见寄依韵答之》
明代·祁敕

看花曾醉玉桥西，红日青霄路不迷。下邑牛刀成小试，上林乌树待全栖。

江流赋罢蘋风起，石鼎诗成桂月低。霖雨定孚吾党望，已看豪气吐云霓。

作者简介：（1481—1533）广东东莞人，字惟允，号棠野。正德十二年进士，授刑部主事。嘉靖初伏阙争大礼，受廷杖。历郎中，以善决疑狱，都民呼为祁佛爷。出任饶州知府，以事谪婺州典史，道病，归卒。